હરિવલ્લભ બંગલાના ડ્રોઇંગરૂમમાં વાતાવરણ ભારેખમ હતું. હરિવલ્લભદાસ સોફા ઉપર બેઠા હતા. વિભાકર એમની જમણી તરફ બેઠો હતો. આદિત્ય અને ભાસ્કરની ડાબી બાજુ બેઠા હતા. સામેના સોફા ઉપર આદિત્યની પત્ની અલકા અને ભાસ્કરની પત્ની ભાવિકા એકબીજાને વળગીને અડોઅડ બેઠી હતી. એ બંનેની આંખ ભીની હતી. બાળકો એમના રૂમમાં પહોંચી ગયાં હતાં. રસોડાના બારણા પાસે કાશીબા અને ગોરધન ધીમા અવાજે કંઈક વાત કરી રહ્યાં હતાં.